Праз два гады сістэмнай работы, падмацаванай вучобай, спецыяліст рэалізуе на месцы ўласны арыгінальны праект. Тэматыку і праблематыку вызначае часцей прадпрыемства, якое, накіроўваючы свайго спецыяліста на вучобу, зацікаўлена не проста ў атрыманні ім якаснай агульнай падрыхтоўкі, а ў засваенні досыць канкрэтных, у поўным сэнсе прыкладных тэхналогій. Сярод дыпломных праектаў сустракаліся, да прыкладу, праекты па павышэнні працоўнай матывацыі сярод моладзі. Вядома, што матэрыяльнае заахвочванне далёка не заўсёды з’яўляецца стымулюючым фактарам для прадуктыўнай дзейнасці. Каб супрацоўнік меў унутраную патрэбу ўдасканальваць свой працоўны рэсурс, павінен дзейнічаць комплекс механізмаў і мер, у шэраг якіх можа ўвайсці нават унясенне змен у статут прадпрыемства …